als_Latn dik_Latn sag_Latn
Akademiku i njohur Mark Marku, i ftuar në emisionin “Opinion” të gazetarit Blendi Fevziu, ka thënë se pjesa më e kalbur e qeverisë ishte ajo e PS dhe jo e LSI.
“Të dilte të thoshte para dy vjetësh, ky koalicion nuk ecën, unë jam i penguar nga Ilir Meta dhe të shkonte në zgjedhje para dy vitesh. Kjo do kishte arsye, të konstatonte se koalicioni nuk funksionon dhe të kërkonte një mandate të papenguar. Ka përgjegjësi, nuk mund të dalë para shqiptarëve dhe të thotë unë kam 8 ministri dhe këto ka shkëlqyer.
Unë mendoj që pjesa më e kalbur në këtë qeveri ishte pjesa e qeverise që është varur nga Rama dhe jo e LSI-së. Nuk ka qenë problemet tek transporti, por tek shëndetësia, te arsimi, ekonomia. Rama thotë unë bëj shtet.
Kryeministri ka të drejtë ta heqi dhe ti kërkojë të llogari drejtorit që bën shkelje në detyrë, le ti përkasë cilës parti të dojë. Ai thotë më jepni një mandat dhe nuk thotë pse e do këtë mandat. Nuk ka kryeministër që e thotë këtë. Rama për mua ka 70% të fajit dhe LSI ka 30 të fajit.”, tha Marku. (D.D/Shuplaka)
als_Latn als_Latn als_Latn als_Latn